SuperSeaCat (laev)
SuperSeaCat on ühekereliste kiirlaevade seeria. Silja Line alustas liiklust Tallinna-Helsingi liinil laevaga Superseacat Four aprillis 2000. Hiljem lisandus liinile Superseacat Three. Sellel liinil sõitis ka Superseacat One. Peale nende kolme oli ka laev Superseacat Two. Kui Tallink ostis suvel 2006 Silja Line'i, jäid need laevad tehingust välja ning liiklus jätkus eraldi firma SuperSeaCat nime ja kaubamärgi all kuni oktoobrini 2008. Need ühekerelised parvlaevad olid ehitatud Itaalias Fincantieri laevatehases aastail 1997 (Superseacat One) ja 1999.